Nr. L 205/22 De Europæiske Fællesskabers Tidende 17. 8. 93 (Retsakter hvis offentliggørelse ikke er obligatorisk) KOMMISSIONEN KOMMISSIONENS DIREKTIV 93/50/EØF af 24. juni 1993 om specificering af visse planter, der er opført i bilag V, del A, til Rådets direktiv 77/93/EØF, og om optagelse i et officielt register af producenterne heraf eller samlelagre eller forsendelsescentre, som ligger i produktionszonen KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller plantepro- dukter og mod deres spredning inden for Fællesskabet ()), senest ændret ved direktiv 93/19/EØF (?), særlig artikel 6, stk. 5, og artikel 6, stk. 7, femte led, og ud fra følgende betragtninger : I forbindelse med produktionen af visse planter, der ikke er opført i bilag V, del A, til nævnte direktiv, som feks. andre kartofler end læggekartofler eller frugter af Citrus L., Fortunella Swingle, Poncirus Raf. og hybrider heraf, som ikke er angrebet af skadegørere som omhandlet i direktiv 77/93/EØF, og for at medlemsstaterne kan kontrollere den pågældende produktion hensigtsmæssigt, er det nødvendigt, at producenter af de pågældende produkter eller, hvor det er mere relevant, samlelagre eller forsendelsescentre, som ligger i produktionszonerne, optages i et officielt register på lokalt, regionalt eller nationalt plan ; de i dette direktiv fastsatte foranstaltninger er i overens- stemmelse med udtalelse fra Den Stående Komité for Plantesundhed — UDSTEDT FØLGENDE DIREKTIV : Artikel 1 Medlemsstaterne skal sikre, at producenter eller samle- lagre eller forsendelsescentre, som ligger i de i bilaget () EFT nr. L 26 af 31. 1. 1977, s. 20. () EFT nr. L 96 af 22. 4. 1993, s. 33. omhandlede planters produktionszoner, optages i et offi- cielt register på lokalt, regionalt eller nationalt plan. Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest på den dato, der er angivet i artikel 3, stk. 1, i Rådets direktiv 91/683/EØF (?). De underretter straks Kommissionen herom. Når medlemsstaterne — vedtager disse love  og administrative bestemmelser, henvises der deri til dette direktiv, eller de skal ved offentliggørelsen ledsages af en sådan henvisning. De nærmere regler for denne henvis- ning fastsættes af medlemsstaterne. 2. Medlemsstaterne meddeler straks Kommissionen de nationale retsforskrifter, som de udsteder på det område, der er omfattet af dette direktiv. Kommissionen under- retter de øvrige medlemsstater herom. Artikel 3 Dette direktiv er rettet til medlemsstaterne. Udfærdiget i Bruxelles, den 24. juni 1993. På Kommissionens vegne René STEICHEN Medlem af Kommissionen () EFT nr. L 376 af 31. 12. 1991, s. 29.